VIZUÁLIS MŰVÉSZET MŰTERMI GYAKORLAT II.

	Tantárgy neve: Vizuális Művészet műtermi gyakorlat II.
	Kreditértéke: 12

	A tantárgy elméleti vagy gyakorlati jellegének mértéke, „képzési karaktere”: gyakorlati 100% (kredit%)

	A tanóra típusa: gyakorlat és óraszáma: heti 10 kontaktóra, az első félévben összesen 130 tanóra, a 2. félévben összesen 150 tanóra (+10 kötelező-önálló munkaóra/hét)
nyelve: magyar, angol
Az adott ismeret átadásában alkalmazandó további (sajátos) módok, jellemzők: művészeti analógiák ismertetése, esettanulmányok, művészeti technikák bemutatása, művészeti kísérletek, projektek vezetése

	A számonkérés módja: folyamatos számonkérés, gyakorlati jegy
Az ismeretellenőrzésben alkalmazandó további (sajátos) módok: a hallgatók folyamatos művészeti tevékenységet végeznek, a gyakorlati oktatás során hétről-hétre az oktató és konzulens irányításával a tanulócsoporttal közösen megvitatják az elért eredményeket és a felmerülő lehetőségeket.

	[bookmark: _GoBack]A tantárgy tantervi helye: Vizuális Művészet BA képzésen 4., 5., 6. félév

	Előtanulmányi feltételek: Vizuális művészet műtermi gyakorlat 1, 3 féléves egymásra épülő tárgy

	Tantárgy-leírás: az elsajátítandó ismeretanyag tömör, ugyanakkor informáló leírása

	A Vizuális Művészet műtermi gyakorlat II. tantárgy célja, hogy a hallgatókban kialakítsa az alkotói magatartás, az elmélyült alkotói munka módszerét. A hallgató a Vizuális művészet műtermi gyakorlat I. tapasztalatai alapján azonosítja az adott vizuális jelenség síkban és térben való kifejezéséhez adekvát képzőművészeti technikát, anyagot, kifejezési eszközt és módot. Tisztában van vele, hogy művészeti víziójához milyen technikai megoldást használjon. A  tantárgy arra készíti fel a hallgatókat, hogy a művészi kifejezés különböző technikáinak, eszközeinek, módszereinek szintetizáló vagy analitikus használata révén művészi alkotásokat hoznak létre, figyelemmel a művészet változásaira, korszerű, folytonosan alakuló társadalmi szerepére Az oktatás átfogó művészetszemléletet és a szakmához tartozó alapvető technológiai tájékozottságot nyújt, valamint a csoportos konzultáció révén kialakítja a szakterminológia használatát, a képzőművészetről való kritikai gondolkodást.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	1. Godfrey, Tony: Painting Today. New York, Phaidon, 2014. ISBN 9780714868561
1. Myers, Terry R.: Painting (Documents of Contemporary Art). London, Whitechapel Gallery, 2011. ISBN 9780854881888
1. Seligman, Isabel: Pushing paper: Contemporary drawing from 1970 to now. London, Thames & Hudson, 2019. ISBN 9780500480540
1. Chen, Wang: Interactive Installation Art & Design. Artpower International, 2020. ISBN 9789881998583


	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul
a) tudása 
- Megérti az alkotói folyamatát segítő képzőművészeti, művészettörténeti, művészetelméleti analógiákat. 
- Azonosítja az adott vizuális jelenség síkban és térben való kifejezéséhez adekvát képzőművészeti technikát, anyagot, kifejezési eszközt és módot. 
- Ismeri az európai összművészeti jelenségek történeti és kortárs eredményeit. 
- Átfogó ismerete van a kulturális különbségekből adódó eltérésekről a képzőművészet területén. 
- Ismeri a képzőművészetben megjelenő különböző technikákat (rajzi, festészeti, grafikai, szobrászati, installációs módszerek, mediális technikák, eljárások és anyaghasználat) és ezek alkalmazásának alapvető elveit, amelyek szükségesek az adott és más képzési területen folyó mesterképzésbe való belépéshez. 
- Képes kreatív problémák megoldására az általa választott képzőművészeti tevékenység közben, beleértve a kutatást és a technikai, esztétikai és koncepcionális tudás szintézisét is. 
- Professzionálisan kifejezi a saját műalkotásain keresztül a gondolatait, elképzeléseit és érzéseit. 
- Rendelkezik releváns véleménnyel a saját területén készült műalkotásokról, beleértve saját művét is; kritikai érzéke finom és szofisztikált; felhasználja a szakma terminológiáját. 
- Tájékozott a kutatási módszertanokban, ismeri a szakmai forrásgyűjtés lehetőségeit. 
- Felismeri egy adott alkotói gyakorlat eredetiségét, művészettörténeti jelentőségét. 
b) képességei 
- Alapvető képességekkel rendelkezik, melyeket képzőművészeti, alkotói gyakorlata során önállóan, tudatosan és kreatív módon alkalmaz, és melyek révén képes az európai hagyományokból fakadó konvenciók és kérdésfelvetések azonosítására. 
- Tanulmányai során szerzett alapszintű tapasztalataira támaszkodva képes a vizuális művészetek befogadására, új alkotások létrehozására. 
- Képzőművészeti elképzeléseinek megvalósításához képes korszerű technológiákat felhasználni. 
- Alapszinten képes használni képzőművészeti tevékenysége alapjául szolgáló – a saját tradícióiból eredő, és az európai művészet kínálta – technikákat, anyagi és információs forrásokat, rendelkezik az európai tradíció alapvető rajzi ábrázolási módszertanával és kifejezőeszközeivel, valamint képes használni az alkotói tevékenységében a festészet, szobrászat, grafika, fotó, installációs művészet, szcenográfia, intermédia művészeti eszköztárát, technikáit. 
- Képes felismerni képzőművészeti tevékenységének infrastrukturális és anyagi szükségleteit, valamint művei megvalósításának feltételrendszerét, ezek alapján tervezi és valósítja meg alkotásait. 
c) attitűdje 
- Alapvető ismereteire támaszkodva kritikai megértéssel viszonyul a kortárs képzőművészeti alkotásokhoz. Ezt a tudását folyamatosan és tudatosan továbbfejleszti. 
- Nyitott az európai, és azon belül a magyar kortárs képzőművészeti alkotások kifejezési eszközeinek és módszereinek feltérképezésére; az így szerzett ismereteit kreatívan építi be az alkotófolyamatba. 
- Nyitott a társművészetek és minden olyan szakterület felé, melyek gazdagítják és adekváttá tehetik képzőművészeti elképzeléseinek megjelenítését; az együttműködésben megvalósuló alkotómunkában konstruktív, hatékony kommunikációra képes. 
d) autonómiája és felelőssége 
- Szakmai orientációja kialakult; kultúrkörének és az európai tradíciónak ötvözetéből önálló eszmeiségű vizuális műveket alkot. 
- Összművészeti, illetve multidiszciplináris tevékenységekben is autonóm módon és felelősen tevékenykedik. 
- Tisztában van vele, hogy képzőművészként közéleti szerepet vállal, szűkebb és tágabb közösségekre hatással van. 
- Képzőművészi munkásságáról szóban és írásban is felelősségteljesen kommunikál. 

	Tantárgy felelőse: Nagy Barbara DLA egyetemi adjunktus (II-1, II-2) és Szigeti Gábor Csongor egyetemi adjunktus (II-3)

	Tantárgy oktatásába bevont oktató(k): Dr. Habil. Orosz Klára DLA egyetemi docens, Boros Miklós János DLA egyetemi adjunktus, Balázs József Tamás DLA egyetemi adjunktus

	A tantárgy rövidített címe: -

	Tantárgykódja: VMA-VMMII0-03-23-C, VMA-VMMII01-03-24-C, VMA-VMMII01-03-25-C

	Felelős tanszéke: Vizuális Művészet Tanszék

	Képzési idő szemeszterekben: 3 szemeszter

	Tanórák száma összesen: 430 tanóra (+430 kötelező önálló munkaóra)

	Tanulmányi követelmények: Önálló alkotói tevékenység, aktív műtermi munka, gyakori konzultáció a szaktanárokkal

	Oktatási módszerek: Szaktanári konzultáció

	Javasolt tanulási módszerek: Rendszeres, folyamatos, aktív műtermi / stúdió munka, konzultáció

	A hallgató egyéni munkával megoldandó feladatainak száma: változó, 2-5 / szemeszter

	Felhasználható fontosabb technikai és egyéb segédeszközök: Projektor, a Vizuális Művészet Tanszék műtermei, eszközparkja

	Szabadon választható tárgyként meghirdetve a jelentkező hallgatók létszáma (a tárgyat kötelezően felvevő hallgatókkal együtt): max. 15 fő




